PressReader - El Periódico de Catalunya [Català] - On Barcelona: 2019-01-04 - Un ‘taco’ d’arròs per trencar la monotonia de les paelles.\nUn ‘taco’ d’arròs per trencar la monotonia de les paelles.\nPablo Albuerne trenca la monotonia de les paelles amb la barreja d’ingredients trencadors\nEl Periódico de Catalunya [Català] - On Barcelona - 2019-01-04 - SUMARI - Pau Arenós pare[email protected]periodico.com\nHauria d’haver sortit de La Zorra amb un emprenyament descomunal i em vaig acomiadar més content que un animal amb barra lliure de galliner. En el passat vaig ser talibà de l’arròs (secta paellera) i amb els anys m’he tornat zen. A La Zorra, l’asturià Pablo Albuerne (1976) s’ha especialitzat en arrossos insolents en els quals no hi ha un gra de frivolitat.\nPablo du a terme un treball seriós i reposat sobre l’ús de «brous/fons», apartantse de la concentració que tantes vegades dona un gust salabrós a la gramínia: «Es cuinen el just i necessari per aportar sabor sense superar la potència». Quatre «brous/fons»: fumet, pollastre, vedella i vegà. «A l’arròs de marmitako barregem el de peix amb el de pollastre i hi afegim katsuobushi, cosa que dona lloc a un cinquè brou». I per a tothom, la mateixavarietat: balilla.\nHe començat amb aquest apunt per calmar els escèptics abans d’escriure els enunciats. En vaig provar dos: arròs amb cansalada viada ibèrica, xipirons arrebossats i llimona adobada i el de gallina amb ‘mole’ acompanyat de... ¡tortilla mexicana!\n¿Veredicte? Tots dos, bons. Que sí, que estaven per fotre-hi la cullera fins al fons. Sento l’afició: ¡traïdor!, ¡renegat! ¿Pot evo- lucionar l’arròs sec servit en paelló? Per descomptat, sempre que aconsegueixi rigor i sentit.\nVa ser un dia brillant de desembre amb el sol en el seu punt: Sitges estava al punt òptim i es podia menjar a la terrassa de La Zorra amb jaqueta. Llum de mel per deambular i alguna zòdiac a l’horitzó.\nEl restaurant em va donar bon rotllo: famílies i grups d’amics en harmonia. Curta carta de vins (però atractiva), de la qual ens van suggerir Free Rouge, de Nuria Renom, vi negre lleuger del Garraf per al matí festiu. Proximitat també amb el pa, del Forn 9.\nUn bon plat d’amanida amb safata de peltre: enciams, ravenets, menta, poma.\nPop, puré de patates i chimichurri, encertada variació del combinat mol·lusctubercle. Lluç de palangre arrebossat (la cobertura hauria de ser més cruixent), patates i salsa tàrtara, un fish & chips superior.\nPablo i els seus socis (Isaac Aliaga i Joaquim Muntaner) van obrir La Zorra el juliol del 2016: «Han sigut tres anys picant pedra». El cuinerva voler ser fotògraf, va enredar Santi Santamaria per colar-se en la seva tripulació, es va enrolar amb un ric amb el que va navegar pel món com a xef particular, i d’aquells viatges i el gust del milionari pels arrossos va germinar l’arrosseria. Aquests diesviatja sovint a Bordeus, on obre un negoci.\nNo m’escapoleixo del compromís i jutjo les especialitats: em sedueix l’arròs de cansalada viada amb calamars (el gras i el crepitant), però encara més l’inspirat en Mèxic: «Utilitzo mescal per caramel·litzar». Suspicaç, preparo un taco amb la gramínia i salsa de bec de gall i, oh, funciona. Penso en el meu avi Julio, incapaç de menjar paella sense pa: la idea és similar.\nEl meu límit és aquí: mai respectaria un bocata paeller, idea que vaig sentir dir a Steven Spielberg a Los Angeles en el ja juràssic 1996.\nDues postres (gelat de crema catalana i milfulls) i a passejar per la platja i veure cremar el sol de safrà en el seu ocàs.\nEl paelló com a tela sobre la qual construir: cranc i botarga, musclos i ou escumat... Arrossos divertits que es burlen dels malhumorats i dels que s’autoproclamen purs de cor. –\n(BONA) PAELLA AMB CANSALADA VIADA IBÈRICA I XIPIRONS ARREBOSSATS\nLa Zorra Passeig Marítim, 1-3 Sitges T: 93.853.17.78 Preu mitjà (sense vi) 30-35 €\n‘ARROZ’ AL REVÉSEl cuiner Pablo Albuerne alimenta‘la zorra’. A la fotografia petita, el plat més nou: la ‘tortilla’ de blat de moro amb l’arròs de gallina amb ‘mole’.


Les institucions gestionades per MÉS al capdavant del Pla de Rehabilitació de Molins del Pla de Sant Jordi - MÉS per Mallorca\nLes institucions gestionades per MÉS al capdavant del Pla de Rehabilitació de Molins del Pla de Sant (...)\nLes institucions gestionades per MÉS al capdavant del Pla de Rehabilitació de Molins del Pla de Sant Jordi\nEl Consell de Mallorca i l’Ajuntament de Palma visitaren el taller d’un artesà moliner i es reuniren amb veïnats i veïnades de les diferents localitats del Pla de Sant Jordi per escoltar les seves propostes\nEl president del Consell de Mallorca Miquel Ensenyat; el primer tinent de batle de l’Ajuntament de Palma i regidor d’Urbanisme i de Model de Ciutat Antoni Noguera; el regidor dels districtes de Centre, Platja de Palma i Pla de Sant Jordi Llorenç Carrió i la directora insular de Patrimoni Kika Coll presentaren ahir el Pla de Rehabilitació de Molins als veïnats del Pla de Sant Jordi. Tots quatre càrrecs públic de MÉS per Mallorca. Un fet que demostra el ferm compromís de la formació econsobiranista amb el patrimoni historicoindustrial de Palma.\nEn primer lloc, visitaren l’artesà moliner Miquel Ramis al seu taller des Control. Allà els representants del Consell de Mallorca explicaren la voluntat que el pla de rehabilitació sigui també beneficiós per als artesans i empreses de la zona i que no es produeixi una competència deslleial amb la Unitat de Patrimoni Historicoindustrial del Consell de Mallorca. D’aquesta manera, s’aprofundí en l’objectiu de MÉS per Mallorca de promocionar l’artesania i els productors de proximitat.\nPosteriorment, les delegacions institucionals encapçalades per Miquel Ensenyat i Antoni Noguera es reuniren a l’antiga Escola de la Casa Blanca amb veïnats i veïnades dels diferents nuclis que conformen el Pla de Sant Jordi. Una mostra de participació ciutadana per tal de saber l’opinió de la població afectada pel pla de rehabilitació.\nDavant més d’una cinquantena de persones es presentà el pla de xoc per a la recuperació dels molins d’aquesta zona. S’explicà que ja s’han seleccionat una quinzena de molins que, per les seves característiques especials, podran ser els primers a ser restaurats.\nTambé s’abordà que el Consell de Mallorca té pensat rehabilitar, de cara a l’any que ve, una dotzena de molins. Tanmateix s’espera que aquesta iniciativa tengui un efecte multiplicador. Per això es proposarà a les empreses que apadrinin un molí, ajudin a la seva restauració i, a canvi del seu mecenatge, es pintaran les aspes amb els seus colors corporatius.\nEl president Miquel Ensenyat explicà que “aquest pla de xoc no el volem fer sense la gent i els artesans d’aquesta comarca del terme de Palma. Per això el desenvoluparem dialogant amb ells i esperant que també ells participin.” D’aquesta manera, les persones presents varen poder fer una sèrie de preguntes, qüestions i suggeriments sobre la proposta.\nPer la seva part la directora insular de Patrimoni Kika Coll asegura que “no volem uns molins aturats o sense activitats. Per això cercam maneres que puguin ser generadors d’energia elèctrica o siguin inclosos en grans rutes molinològiques d’abast europeu.”


Research Professor, Director de la Iniciativa de Resistències Antimicrobianes i del programa d'Infeccions Víriques i Bacterianes Resistències a antibiòtics, Resistències a antibiòtics, Infeccions Virals i Bacterianes jordi.vila@isglobal.org\nEl Dr. Vila és Professor de Recerca a l'Institut de Salut Global (ISGlobal) de Barcelona, Cap del Servei de Microbiologia Clínica de l'Hospital Clínic de Barcelona i catedràtic de la Facultat de Medicina de la Universitat de Barcelona. A més, dirigeix la Iniciativa sobre Resistències a antibiòtics de l'Institut de Salut Global de Barcelona (ISGlobal). El seu principal camp de recerca és el desenvolupament de nous antibiòtics contra bacteris multiresistents i eines moleculars per al diagnòstic ràpid de malalties infeccioses.\nEl Dr. Vila va ser el director del Programa del Congrés de la Societat Europea de Microbiologia Clínica i Malalties Infeccioses (ESCMID), 2009 2014 i membre del Comitè Científic de l'ICAAC durant 4 anys. Actualment és el President de la Societat Espanyola de Malalties Infeccioses i Microbiologia Clínica (SEIMC). Ha publicat 450 articles en revistes revisades per parells. Té patentades dues molècules.\nDisseny de nous antibiotics contra bacteris multiresistents\nEstudi de les bases moleculars de resistència antimicrobiana\nDesenvolupament de noves eines ràpidas de diagnóstic per a malalties infeccioses


Gemma Carbó, nova directora del Museu de la Vida Rural | Fundació Carulla\nEl Museu de la Vida Rural, de la Fundació Carulla, renova la direcció i posa al capdavant de la institució Gemma Carbó. Exdirectora de la Càtedra UNESCO de Polítiques Culturals de la Universitat de Girona i presidenta de l’Associació Conarte Internacional, té una àmplia experiència en el món museístic: ha treballat, entre d’altres, al Museu d’Arqueologia de Catalunya – Empúries, al Museu del Cinema de Girona i al Laboratori de Cultura i Turisme de la Fundació Barcelona Media.\nCarbó serà qui lideri la renovació de la institució, adaptant-la a les noves tendències, de les quals l’última exposició n’és un bon exemple: “The Dust Bowl. Quan la natura es rebel·la”, que a través d’un cas històric reflexiona i crea consciència sobre un problema actual. El valor del nou museu no només ha d’estar en la seva col·lecció, sinó també en la seva capacitat d’influir i transformar la societat. Ha de posar l’èmfasi en la creació de coneixement, la implicació en la societat i la generació de pensament crític.


SI inicia una campanya en defensa de la llei d'independència\nEl partit independentista ha convocat una concentració pel proper 2 d'abril\nEl proper 2 d'abril tindrà lloc a la plaça del Rei una concentració convocada per Solidaritat Catalana per la Independència amb dos objectius, defensar el projecte de llei d'independència que el subgrup parlamentari ha presentat al Parlament i donar suport al 'sí' en la consulta per la independència que tindrà lloc a Barcelona el 10 d'abril.\nAquesta concentració s'emmarca en una campanya anunciada pel secretari general de la coalició Uriel Bertran, que pretén mobilitzar la ciutadania en defensa d'aquesta llei sobiranista. Des de SI es recorda que "serà la primera vegada a la història del parlamentarisme a Catalunya on es portarà a votació la independència del país".\nAquesta concentració només és el primer acte d'una campanya més amplia. Per exemple, en aquesta moments 11.000 persones ja han enviat correus electrònics als 135 diputats del Parlament perquè votin a favor de la llei. Durant la tramitació i les votacions Solidaritat té la intenció de convocar més mobilitzacions i concentracions en un intent per donar suport ciutadà a la llei.


Ajudes per a empreses • Cambra Sabadell\nL'optimització de la contractació d’electricitat i gas constitueix una de les principals necessitats de les empreses. Les Cambres de Comerç de Sabadell i Terrassa disposen de condicions molt avantatjoses i exclusives per als subministraments d'electricitat i gas de les empreses del Vallès Occidental.\nLes administracions públiques posen a disposició de les empreses diferents ajuts i programes de suport per tal de potenciar les inversions en R+D+i. Des de la Cambra de Comerç de Sabadell informem de les convocatòries obertes, facilitem i tramitem l'accés a aquests ajuts i us donem suport en l’aplicació de deduccions fiscals.\nLa Cambra de Comerç de Sabadell us informa i assessora sobre les diferents convocatòries que es publiquin en el marc dels fons europeus Next Generation. Podeu consultar regularment aquesta pàgina per conèixer les darreres novetats i ajuts publicats i fer-nos arribar les vostres consultes en relació a les subvencions disponibles.\nA través del Programa PICE, subvencionat amb fons europeus, a la Cambra formem joves menors de 30 anys i els preparem per accedir al mercat de treball. Això us permet contractar joves formats i obtenir ajuts econòmics. Per altra banda també us proposem el Programa E+E que promou les pràctiques dels alumnes de formació professional a les empreses.\nLa Cambra té signats convenis de col·laboració amb diverses entitats financeres amb l'objectiu de facilitar a les empreses de la demarcació unes condicions avantatjoses en funció de les diferents necessitats empresarials. Línies de crèdit per a comerç exterior, finançament de cursos i màsters, condicions preferents, etc.\nCerca i tramitació d’ajudes i subvencions per a tot tipus d’empreses ja consolidades i també per a projectes empresarials en fase de creació.


Turull condemna a Lleida la "repressió ciutadana" i diu a jutges i Govern que "vinguin al Govern a demanar la documentació"\nActualitzada 10/09/2017 a les 12:59\nRos diu tenir la consciència tranquil·la i manté la seua posició contrària a la consulta de l’1 d’octubre\n© El conseller Turull entre el delegat del Govern a Lleida i l'lalcalde de Lleida\nEl conseller de Presidència, Jordi Turull, ha aclarit aquest matí a Lleida que amb els seus Tweets de dissabte "no pretenia fer una crida a què els catalans imprimissin des de casa seua el material oficial del referèndum, sinó que pretenia dirigir-me al jutge i al Govern espanyol per indicar-los que si volen obtenir la documentació que preparem està al seu abast prement un botó per imprimir. Està publicat en el DOGC i qualsevol ho pot fer des de casa". Turull, que ha presidit aquest matí l’acte institucional de la Generalitat per la Diada de Catalunya, va criticar la "repressió ciutadana" com el registre del setmanari El Vallenc que va acabar amb la imputació del seu director. "Estem vivint coses de què només havíem escoltat parlar els nostres avis o havíem vist en documentals en blanc i negre", ha lamentat el conseller per acabar amb els aclariments dels seus Tweets dient el Poder Judicial i el Govern de Mariano Rajoy que "estem en democràcia, si volen informació sobre el Reréndum que vinguin al Govern a demanar explicacions".\nEn el discurs de l’acte institucional de l’11 de setembre de la Generalitat, celebrat aquest matí en la Seu Vella, el conseller de Presidència va emfatitzar el moment històric "de la generació que recuperarem la plenitud de Catalunya". Es va referir a aquells que durant 300 anys "han lluitat per salvar la llengua i el país, encara sabent que ells no viurien la recuperació de la plenitud de Catalunya". D’altra banda, el conseller Turull va advertir que en uns anys es recordarà aquesta Diada i la gent es preguntarà per la posició i acció que van prendre l’1 d’octubre de 2017. "Hi ha dos posicionaments, fer tot el possible perquè la gent pugui votar i decidir si sí o si no o impedir la gent que voti, cada un amb la seua consciència personal i política".\nAl seu costat, l’alcalde de Lleida, Àngel Ros, públicament contrari a la celebració del referèndum, ha assegurat tenir "la consciència molt tranquil·la" sobre això.\nPer la seua part, el president de la Diputació, Joan Reñé, ha destacat en el seu discurs, que ha posat el punt i final a l’acte, que aquesta és "la Diada de totes les Diadas" i va animar els ciutadans de les terres de Lleida a sortir al carrer demà i a exercir el seu dret a decidir l’1 d’octubre. "A Espanya sempre serem víctimes, durant el Franquisme, o culpables, en democràcia. Com deia Joan Fuster".\nL’acte institucional ha comptat amb l’ofrena floral tradicional en què també van participar altres autoritats locals com el delegat del Govern a Lleida, Ramon Farré, i el rector de la Universitat de Lleida, Roberto Fernández. La coral d’Alcarràs ha estat l’encarregada de posar la música donant pas a moments emotius entre el públic que ha acompanyat a la coral amb les lletres de l’Estaca, que ha obert l’acte, i els Segadors, que va ser el punt i final.


La UIB té previst crear una agència de col·locació pròpia per facilitar feina als llicenciats\nLa Fundació Universitat Empresa manté converses amb l'Inem per fer-ho l'any vinent\nÉs una realitat indiscutible que un important percentatge dels llicenciats universitaris, quan acaben la carrera, fan la seva primera escala, d'una durada variable, a les coes de l'Inem. La manca d'experiència sol ser el motiu esgrimit pels teòrics que pretenen explicar aquest fenomen social.\nAra, la Universitat de les Illes Balears (UIB), mitjançant la Fundació Universitat Empresa (FUEIB), vol posar punt i final a aquesta problemàtica i ha començat a fer les primeres passes en aquest sentit. Així, els responsables de la Fundació, que dirigeix Miquel Carrió, ja han mantingut els primers contactes amb l'Inem, per tal de crear a la UIB una agència pròpia de col·locació.\nAquesta idea, de la qual es podrien beneficiar tots aquells estudiants que acabin la seva formació a la Universitat de les Illes, es troba actualment en fase d'elaboració del projecte, ja que l'Inem s'ha mostrat molt interessat i, fins i tot, ha manifestat la seva intenció de col·laborar en aquesta iniciativa.\nL'esmentada iniciativa, segons Carrió, no és excessivament complicada, perquè s'ajustarà a les actuals premisses de qualsevol finestreta de l'Inem, però sí que és una feina laboriosa que convé fer amb compte i sense pressa.\nD'aquesta manera, en un termini no gaire llarg, ja que el projecte podria estar enllestit per al començament del curs que ve, la Universitat obriria la seva pròpia finestreta de l'Inem, segons va informar el director de la Fundació Universitat Empresa.\nAquesta agència de treball serà gestionada directament per l'administració universitària, tot i que les feines estarien coordinades amb les de l'Inem, perquè la borsa de treball que s'utilitzaria com a referent per cercar llocs de feina al sector laboral seria la mateixa, i la descoordinació podria entorpir la tasca conjunta.\nDe la mateixa manera que l'Inem és un servei gratuït per als ciutadans, aquest servei tampoc no costaria doblers als universitaris que se'n beneficiassin.\nL'objectiu darrer d'aquesta innovadora iniciativa connecta directament amb la filosofia que va presidir la creació de la Fundació Universitat Empresa fa ara dos anys, i que no era una altre que fer de nexe d'unió entre la societat i la universitat.\nAixí, aquesta agència de col·locació universitària es dedicarà principalment a posar en contacte directe els demandants de feina que surten de la universitat amb el mercat laboral, per tal de facilitar i impulsar la integració professional. O el que és el mateix, s'intentarà omplir el buit entre la tasca acadèmica i l'ingrès en el món laboral. Un objectiu tan ambiciós com complicat d'assolir.\nFlux d'anada i tornada\nFins ara, el que té la Universitat de les Illes Balears, i que des de fa un parell de mesos està gestionat per la Fundació Universitat Empresa, és una borsa de treball on s'apunten de manera voluntària aquells alumnes que volen aconseguir pràctiques en empreses (remunerades o no). Però els responsables universitaris observaren que molts d'estudiants que feien pràctiques, posteriorment, trobaven feina en les mateixes empreses, o que, fins i tot, ja hi havia empreses que demanaven alumnes amb la intenció de fer-los contracte. Davant aquest doble flux, marcat per l'interès mutu, la UIB ha decidit crear l'oficina de col·locació, ja no per gestionar pràctiques, sinó per estudiants que s'han llicenciat i que han d'ingressar en el mercat laboral.


Montserrat Candini: "el tot inclòs és residual a Calella" | Carles Pascual\nMontserrat Candini: “l’oferta turística del tot inclòs a Calella, és residual”\nCalella ha apostat decididament pel turisme rus, com una de les fonts principals d’ingressos de la seva economia. Les polítiques municipals van encaminades a potenciar-lo. Ja sigui per la via d’afavorir les seves inversions a la ciutat. A través de la potenciació de l’ensenyament d’aquest idioma als treballadors del sector servei, per oferir una millor atenció al client (es té el compromís que pel curs 2014-2015, el rus es pugui oferir com a idioma d’estudi a la nova EOI que es farà a Calella). Oferint recepcions a executius d’agències de viatge de Rússia o situant cartells publicitaris en l’idioma cirílic, com és el cas de l’ubicat a la Plaça del Mercat.\nUna aposta emmarcada en la idea d’esborrar Calella del mapa dels municipis que, en un moment o en un altre, han estat associats al turisme de borratxera.\n“La quantitat d’hotelers que ofereixen el tot inclòs, a Calella és residual”\nEl programa electoral de Convergència i Unió, en el seu capítol destinat al Turisme, parla de potenciar la qualitat per sobre de la quantitat. En quin punt d’adaptació es troba Calella, actualment?\nFa molt de temps que Calella va en aquesta línia. És un treball dels últims 15 anys. El Pla General Urbanístic ja va ser un instrument que va definir cap a on havia d’anar el turisme i fa molt de temps que hem descobert que la qualitat no la fa la quantitat. El model turístic passa també per fugir del “Calellafest”, que encara existeix a d’altres municipis. La qualitat turística passa per anar consolidant diferents models, com l’esportiu, el familiar, el cultural… Calella fa molts anys que està fent els deures.\nTot i això, encara es veu quantitat. Se serà inflexible amb els hotelers i els tour operadors que encara venen paquets de “tot a 100”?\nVostè diu que encara es veu quantitat, però crec que és absolutament residual la quantitat d’hotelers que fan el ‘tot inclós’, amb aquells preus tan baixos. La prova és que cada vegada més se’ns coneix per una ciutat capaç de reinventar-se, de fer propostes culturals, d’altres lligades a les activitats esportives, que donen un segell i una singularitat diferents. Crec que estem molt i molt lluny d’altres municipis que, em consta que volen treballar en aquest sentit, però que els costa molt més. És veritat que el 100×100 costa molt, però que hi ha un percentatge altíssim d’hotelers i empresaris de Calella que aposten per aquesta cultura de la qualitat per sobre de la quantitat.\nHi ha un altre col.lectiu turístic que es pugui potenciar, a banda del rus?\nSí que hi ha un altre segment i és el turista xinès. Justament, ho he parlat aquests dies a Rússia amb el director de l’Agència Catalana de Turisme, Xavier Espasa. Hi ha 3 regions específiques de la Xina que tenen interès en fer turisme a l’Europa del Sud, que és com ells l’anomenen. Ho vam començar a parlar perquè Calella també hi tingui un espai.\nEscolta l’entrevista[audio:https://www.carlespascual.cat/wp-content/uploads/2012/11/Entrevista-Montserrat-Candini.mp3|titles=Montserrat Candini “l’oferta del tot inclòs, és residual a Calella”]\nPosted by Carles Pascual calella, montserrat candini, turisme rus Permalink\nCalella ofereix al capital rus, inversió en hotels i a l’àrea industrial\tEl PP de Calella encaixa l’Escola Salicrú al solar de Joan Corominas


El còmic, Óscar Tramoyeres, actua en la Setmana Cultural i Festiva de Santa Magdalena — Santa Magdalena de Polpis\nInici » Notícies » El còmic, Óscar Tramoyeres, actua en la Setmana Cultural i Festiva de Santa Magdalena\nNoticies — 15/07/2021\nLa Setmana Cultural i Festiva de Santa Magdalena, que s’inicia dissabte que ve amb el concert de l’Agrupació Musical, a les 20.30h en la plaça Espanya, també incorpora a la seua programació l’actuació del famós còmic valencià, Óscar Tramoyeres, que tindrà lloc el dimarts, 20 de juliol, a les 22.30h.\nTramoyeres és un dels còmics més volguts i reclamats pel públic valencià. Amant de la comèdia i amb un llarg recorregut professional. Arriba directament des de l’Horta Valenciana (Rafelbunyol) per a pujar-se als escenaris de tota la Comunitat Valenciana. Amb el seu humor del terreny, fàcil i directe aconsegueix arrancar als seus espectadors més d’una rialla.El monòleg que oferirà en Santa Magdalena porta per títol, ‘Mare no hi ha més que una. Gràcies a Déu” i a través d’aquest espectacle intenta recopilar totes aquestes coses que fan les mares perquè et sentes millor, com: fer-te passar vergonya, encebar-te a menjar com si anaren a fer la matança del gorrino, o simplement dir-te una sèrie de frases que diuen totes les mares.


Vistiplau al pla que marcarà les polítiques d'habitatge a Catalunya - Sabadell Informa!\nInici » Notícies » Notícies Generals » Societat » Vistiplau al pla que marcarà les polítiques d’habitatge a Catalunya\n24 Setembre 2017 a 18:00\nEn els propers 15 anys\nEl Govern de la Generalitat ha donat el vistiplau aquest matí al Pla Territorial Sectorial d’Habitatge (PTSH) elaborat per la Secretaria d’Habitatge i Millora Urbana del Departament de Governació, Administracions Públiques i Habitatge. Aquest Pla s’ha de convertir en el full de ruta que ha d’inspirar les polítiques que s’engeguin els propers 15 anys a Catalunya en aquest àmbit, amb l’objectiu de garantir el dret a l’habitatge a les noves generacions de joves i a les noves llars que es creïn durant aquests anys.\nEs tracta d’un document estratègic que apunta grans objectius i les mesures més adients per territoris i necessitats que s’hi detectin en cada moment. L’avantprojecte del Pla s’ha presentat aquests darrers mesos arreu del territori amb la voluntat de recollir la participació de tots els agents implicats i generar un consens ampli amb els plantejaments que proposa. Un total de 80 ajuntaments, entitats i organitzacions de l’àmbit de l’habitatge hi han fet aportacions.\nLes línies d’actuació previstes en el Pla s’han elaborat d’acord amb un informe del Centre d’Estudis Demogràfics segons el qual es desprèn que fins a l’any 2030 es formaran 880.000 noves llars a Catalunya. Així, el Pla preveu que les administracions puguin impulsar polítiques públiques d’habitatge social per beneficiar unes 315.000 d’aquestes noves llars, ja sigui a través del parc públic en lloguer social, fomentant altres sistemes de tinença d’habitatge o incrementant els ajuts socials relacionats amb l’habitatge, per arribar al doble de famílies a què s’arriba actualment.\nEn aquest sentit, el pla elaborat per la Generalitat preveu que les administracions impulsin l’ampliació del parc de lloguer social a destinat a lloguer, ja sigui construint nous habitatges públics, adquirint-ne o mobilitzant el parc existent cap al lloguer social (amb la previsió d’arribar amb aquest sistema a incrementar el parc públic en més de 130.000 habitatges). En segon lloc, l’Administració haurà de promoure la construcció d’habitatges amb protecció oficial de compravenda i de tinences intermèdies (per cobrir així més de 140.000 habitatges). Finalment, el Govern preveu també ampliar i crear nous ajuts al pagament del lloguer.\nUn 15% d’habitatge públic destinat a polítiques socials\nEntre els principals objectius del PTSH hi ha aconseguir que, en els propers quinze anys, el 15% del parc d’habitatge es destini a polítiques socials als 152 municipis inclosos a les àrees de forta demanda acreditada, on viu prop del 80% de la població de Catalunya i on es crearan la majoria de les noves llars. Aquesta xifra s’assolirà per la via del lloguer social del parc públic, la compravenda o els ajuts al pagament del lloguer de l’habitatge.\nMés enllà del 15% d’habitatge públic als municipis on hi ha una demanda més forta d’habitatge social, amb l’aplicació de les mesures plantejades pel Pla Territorial Sectorial de l’Habitatge arreu del territori, el país tindria un 5% dels seus habitatges en mans de les administracions per a polítiques socials. Aquesta xifra aproparia Catalunya a les mitjanes del sud d’Europa.\nDiferents tipologies de zones d’actuació arreu del territori\nPer facilitar que les administracions puguin arribar a percentatges de parc públic social, s’han definit diversos territoris i zones d’actuació. Entre d’altres hi ha la definició de l’àrea de tanteig i retracte i de l’impost sobre habitatges buits. Aquesta àrea agrupa 233 municipis, i hi viu el 89% de la població del país, on les administracions tenen dret preferent a adquirir habitatges que es venguin les entitats financeres al municipi per ampliar el parc públic de lloguer social. També és una àrea on les societats i entitats financeres han de pagar l’impost pels pisos que tinguin buits. Dins d’aquesta àrea també hi ha inclosos els 152 municipis on hi ha una alta demanda acreditada d’habitatge social.\nEl PTSH preveu mesures per a 46 municipis preferents, amb més de 5.000 habitants i capitals de comarca, on viu el 5,2% de la població de Catalunya i on també caldrà en aquests anys desplegar mesures per facilitar l’accés i el pagament de l’habitatge. Així mateix, s’impulsaran mesures en 33 municipis on es promourà la rehabilitació estructural d’edificis en barris amb majors dèficits. Finalment, el Pla preveu que es despleguin mesures específiques per als municipis rurals.\nA banda del gran objectiu d’assolir ampliar el parc social de les administracions catalanes per assolir estàndards europeus, el pla territorial dibuixa plans específics per a zones rurals, per a gent gran, per fer front al sensellarisme i per fomentar l’habitatge de lloguer.\nLa Secretaria d’Habitatge i Millora Urbana i l’Agència de l’Habitatge de Catalunya van iniciar els treballs tècnics de redacció del Pla el 2015. Des de mitjans de juny fins a finals de juliol d’enguany s’ha dut a terme arreu del territori el procés de participació prèvia de l’avantprojecte del pla. El contingut del Pla, que es pot consultar en aquesta pàgina web, s’ha presentat en 16 jornades informatives per tot Catalunya, que han comptat amb la participació de més de 80 ajuntaments de les àrees de demanda forta i acreditada, així com entitats i organitzacions relacionades. Actualment, el Pla es troba en tràmit del procés d’avaluació ambiental. Es preveu que pugui ser aprovat finalment a mitjans de 2018.\n#habitatge #lloguer social #PTSH


El Mercadal reclama l'absolució dels presos polítics | Canal Reus TV\n10:08 - 13 juny 2019\nMés d'un miler de persones s'ha mobilitzat a Reus, aquest dimecres al vespre, per demanar l'absolució dels presos polítics. La manifestació s'ha iniciat als Jutjats de Reus i, després de recórrer diversos carrers del centre, ha finalitzat a la plaça del Mercadal.\nDesprés de 4 mesos de judici, ahir es va posar el punt i final al judici del procés amb les al·legacions dels acusats. Com a resposta, entitats com ANC, Òmnium Cultural i els partits de Junts per Catalunya, Esquerra i la CUP van convocar mobilitzacions arreu del país en defensa dels presos polítics. A Reus, el punt de concentració va ser els Jutjats de Reus, a partit de les vuit del vespre. La concentració inicial d'un centenar de persones, va anar creixent fins a sumar més d'un miler de persones.\nLa plaça del Mercadal ha tornat a ser l'escenari d'una mobilització que ara ha demanat l'absolució dels presos polítics. Després del parlament de representants de col·lectius com l'Associació d'Advocats de l'1 d'octubre, els concentrats van tancar l'acte amb el Cant dels Segadors.\n🔴 #REUS | La plaça del Mercadal s’omple de manifestants pel final del judici pic.twitter.com/qEZmSq5oIV\n— Canal Reus TV (@canalreus) 12 de juny de 2019\nplaça del Mercadal Reus presos polítics jutjats de Reus


Miramar L'orchidée La Ciotat França - Ofertes d'hotels amb els MILLORS DESCOMPTES EN LÍNIA\nVeure tots els 112 allotjaments a La Ciotat.\n121 Boulevard Beau Rivage, La Tour, La Ciotat, França, 13600 - Veure al mapa\n"Very convenient location near the beach. Bed comfortable, ro..."\nMés informació sobre Miramar L'orchidée\nAl visitar La Ciotat, vosté es sentirà com a casa a Miramar L'orchidée, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Miramar L'orchidée, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix recepció 24 hores, instal·lacions per a reunions i banquets , habitació familiar, restaurant, servei de bugaderia.\nL'ambient de Miramar L'orchidée es reflexa en cada habitació. aire condicionat, calefacció, servei de despertador, escriptori, mini bar són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Miramar L'orchidée la base perfecta per a gaudir de la seva estada a La Ciotat.


Els candidats catalans passen el dissabte al cinema, menjant fora i cuidant la salut - CATzona\nEls candidats catalans passen el dissabte al cinema, menjant fora i cuidant la salut\nEls caps de llista dels partits catalans recuperaran forces en aquesta jornada de reflexió de dissabte després d'una campanya que ha tingut a diversos refredats i fins i tot de baixa, per la qual cosa alguns guardaran repòs, mentre d'altres es donaran un respir un dia abans de les eleccions, amb les seves famílies i sortint a menjar, a passejar o al cinema.\nEl candidat d'ERC al Congrés, Gabriel Rufián, aprofitarà la jornada per estar amb el seu fill, ja que durant la campanya no ha pogut passar temps amb ell, i aniran junts al cinema a veure la pel·lícula 'El Joker'.\nEl candidat del PSC al Senat, Manuel Cruz, ha qualificat la campanya de dura, ja que ha substituït en diversos actes a la candidata al Congrés Meritxell Batet -de baixa per indisposició-, i té previst descansar, donar un tomb, sortir a menjar i veure al cinema "l'última d'Amenábar" ('Mentre duri la guerra').\nJaume Asens (Comuns) esmorzarà amb la seva mare, que ha viatjat des de Mallorca per veure'l; dinarà a casa de la seva àvia paterna, de 102 anys i a qui acompanyarà a votar l'endemà; i dissabte a la tarda veurà al cinema 'El Joker', pel·lícula que els joves reivindiquen en "protestes globals", destaca.\nLa cap de llista de JxCat al Congrés, Laura Borràs, seguirà els consells del metge i descansarà al llit la jornada de reflexió per recuperar-se del refredat que ha arrossegat en campanya, i assegura que a casa seva intentaran retenir-lo perquè ho faci: "Ja veurem si ho aconsegueixen", ha fet broma.\nLa candidata de Cs al Congrés per Barcelona, Inés Arrimadas, passarà la jornada de reflexió a la capital catalana i l'aprofitarà per estar en família, passejar a prop del mar i té previst sortir a menjar una fideuà.\nCayetana Álvarez de Toledo (PP) preveu passar un dia tranquil passejant pels carrers de Barcelona, per exemple per la Barceloneta, La Rambla o la basílica de Santa María del Mar, "l'església més bonica d'Espanya".\nEl candidat de Vox, Ignacio Garriga, aprofitarà per passar el dia en família, anirà a fer un pícnic amb els seus fills i a la tarda anirà a una celebració familiar.\nLa CUP-PR dedicarà la jornada a la manifestació per la Diada de la Catalunya Nord, a Perpinyà, a la qual assistiran diputats del Parlament i algun candidat a les eleccions, mentre que la candidata per Barcelona, Mireia Vehí, participarà en una mobilització prevista per Tsunami Democràtic a Barcelona.\nJuan Antonio Geraldes (Més País) passarà el dia "tranquil" a Sant Boi de Llobregat amb família i amics i, si fa bon dia, sortirà a fer un volt amb bicicleta per la serra del Garraf.


InicioEconomiaCreix la població ocupada al Maresme per segon mes consecutiu\n22 abril, 2021 Josep Lluís Vidal Economia, Maresme, Portada 0\nUn treballador de la construcció. Foto: Gremi Constructors\nLes estadístiques de població ocupada i d’afiliacions a la Seguretat Social del mes de març han estat positives al Maresme. Tots dos indicadors han crescut per segon mes consecutiu. Ara fa uns dies també vam conèixer que les xifres de l’evolució de l’atur a la comarca també han estat positives.\nSegons recull l’informe que elabora mensualment l’Observatori de Desenvolupament Local del Consell Comarcal, 182.992 maresmenques i maresmencs tenen feina, una xifra que supera en un 0,15% la registrada el mes de febrer. També creix respecte al mateix període de l’any passat, tot i que cal tenir en compte que justament va ser el mes de març de 2020 quan va començar l’impacte de la COVID-19 sobre el mercat laboral. La declaració de l’estat d’alarma va reduir l’ocupació al Maresme a 179.374 persones. Així, en termes interanuals, les dades mostren un increment del 2,02% (3.618 persones ocupades més). Tot i això, encara no s’assoleixen els valors previs a la pandèmia que situaven, el mes de març de 2019, en 184.600 el nombre de persones ocupades.\nLes variacions interanuals revelen que el primer impacte de les mesures antipandèmiques va recaure en les persones de menys de 45 anys. En concret, la xifra de persones ocupades de menys de 30 anys es va desplomar un 7,96% i la d’edats compreses entre els 30 i 44 anys va baixar un 6,56%. Les dades provisionals a març de 2021 indiquen una recuperació de la població ocupada en tots els grups d’edat respecte d’un any abans, llevat del grup de 30-44 anys que registra una baixada.\nPer municipis el repunt experimentat per a la mitjana comarcal no es reflecteix a totes les poblacions del Maresme. En 15 ha augmentat la població ocupada respecte del mes de febrer, en 14 ha disminuït i en un municipi s’ha mantingut. Els increments més intensos s’han produït a Malgrat de Mar (2,17%), Pineda de Mar (1,96%) i Calella (1,30%). En canvi, els descensos més rellevants es donen en municipis com Dosrius (0,95%), Cabrera de Mar (-0,65%) i Sant Andreu de Llavaneres (-0,47%).\nPel que fa a les afiliacions a la Seguretat Social de persones residents a la comarca, també s’ha registrat un increment tant en els valors intermensuals com interanuals.\nEl nombre d’afiliacions s’ha situat en les 191.854, el que suposa un increment relatiu del 0,11%. Aquesta pujada es reflectreix només en el col·lectiu masculí que registra un increment de les afiliacions del 0,22%. En canvi, en el femení cauen un inapreciable 0,01%. La comparativa interanual també mostra una recuperació amb un increment de l’1,99% en relació al maç de 2020 (3.738 afiliacions més).\nAfiliacions seguretat social Maresme\nMercat laboral Maresme\nPoblació ocupada Maresme\n19 abril, 2021 Redacció Maresme, Podcast 0\n26 setembre, 2020 Josep Lluís Vidal Economia, Maresme, Portada 0\nLes dades de població ocupada al Maresme durant l’agost mostren una reducció del 0,52%, el que es tradueix en 733 persones que es van quedar sense feina. Al juliol la reducció va ser del 0,40%. Són dades que ha publicat …


La xarxa viària de la Diputació es posa a punt per a la Volta Ciclista a Catalunya - EbreDigital.cat\nLa neteja de la calçada de la carretera amb mitjans manuals i mecànics i la comprovació del correcte estat del ferm són les actuacions que s’estan duent a terme al llarg de 160 km d’una vintena de carreteres propietat de la Diputació en diferents punts del Baix Ebre, Baix Camp, Ribera d’Ebre, Tarragonès, Priorat i Terra Alta.\nAquests treballs de condicionament responen al suport de la institució en l’impuls d’aquesta competició esportiva al Camp de Tarragona i a les Terres de l’Ebre, que enguany ascendirà al Mont Caro després de 26 anys. De fet, la Diputació de Tarragona ha apostat decididament per recuperar aquest emblemàtic escenari com a part del traçat de la Volta Ciclista a Catalunya i ha contribuït a fer-ho possible. En concret, s’ha fet càrrec del condicionament de la pintura de la via dels treballs de millora dels darrers tres quilòmetres, amb una aportació de 50.000 euros. La materialització d’aquests treballs han estat determinants per a garantir la disputa de la prova.\nD’altra banda, la Diputació, a través d’un conveni amb l’organització, hi ha fet una aportació de 35.000 euros per a la celebració d’aquesta edició. Des de l’any 2013, la Diputació col·labora amb la Volta Ciclista a Catalunya per a l’organització de diferents proves al seu pas per la demarcació de Tarragona.\nLa Volta Ciclista Catalunya a la demarcació\nDues etapes de la 97a edició de la Volta Ciclista Catalunya recorreran aquesta setmana diversos punts del Camp de Tarragona i les Terres de l’Ebre. La 5aetapa de la competició, que tindrà lloc divendres 24 de març, sortirà de Valls i arribarà a Lo Port (Tortosa). L’etapa que inclou l’ascens al Port té una distància total de 182 Km durant els quals els participants de la 97a Volta Ciclista a Catalunya hauran d’afrontar trams de muntanya amb pendents de fins a un 15% de desnivell. Al dia següent, a la 6a etapa, els participants recorreran la distància de 189,7 km entre Tortosa i Reus.\nD’aquesta manera, la demarcació i el seu perfil orogràfic i paisatgístic cobraran protagonisme alhora que acolliran durant dos dies un esdeveniment esportiu de primera fila que mobilitzarà unes 650 persones i que tindrà un destacat impacte econòmic.


PIMEC instarà el Parlament a crear un pacte nacional per frenar el despoblament rural | Canal Reus TV\n14:42 - 5 febrer 2020\nUna petició que la patronal fa després d'engegar el Pla 2/15. Un full de ruta que ja compta amb l'aprovació de 75 entitats públiques i amb què es pretén enfortir el sector primari, fer front al despoblament rural i acabar amb els desequilibris territorials.\nEls incendis que va patir la Ribera d'Ebre durant l'estiu del 2019, així com les diverses destrosses que ha patit la demarcació de Tarragona en els últims mesos, ja sigui per l'explosió d'IQOXE com pels diferents episodis de tempestes, han deixat en evidència la poca implicació de les administracions al territori.\nAixí de contundents s'han mostrat des de PIMEC, els quals asseguren que volen menys paraules i més fets.\nPIMEC diu prou\nAra, i després que el passat estiu engeguessin el Pla 2/15 amb la voluntat d'impulsar l'economia del món rural, des de PIMEC asseguren que instaran el Parlament de Catalunya a crear un pacte nacional per frenar tots els problemes que el territori fa anys que reivindica.\nVolen convertir-se en un gran lobby\nAixí doncs, PIMEC vol exercir de lobby davant els partits polítics de Catalunya per salvar el món rural i tot el que això comporta.\nPIMEC Tarragona despoblació\nPIMEC i Ajuntament obren una línia d'ajut a PIMES industrials\n13.10 per Canal Reus TV\nPIMEC reivindica el paper que pot tenir Barcelona World\n19.01 per Canal Reus TV


Avís legal | hèlix3c\nInici » Avís legal\tAvís legal\nEl titular i responsable del domini www.helix3c.com és HELIX CONSULTORA, S.L., c. Bolívia 134-136, local 1, 08018 Barcelona, inscrita en el Registre Mercantil de dades registrals Tom 1983, llibre 0, foli 9, secció 8, full GI-32998, i proveïda de CIF.: B-17760539.\n2. Descripció d'helix3c.com\nPer accedir a determinats serveis és necessària la condició d'usuari registrat. Aquesta condició s'obté en donar-se d'alta una persona en el registre. En aquest registre l'usuari serà responsable d'aportar informació veraç i lícita. És responsabilitat de l'usuari la custòdia de la contrasenya utilitzada per evitar la usurpació de la seva identitat en els llocs d'helix3c.com.\nDins del marc d'accions dirigides a la protecció dels menors a Internet es prohibeix el registre a menors de 14 anys o incapacitats legals. Per això s'ha habilitat un mecanisme d'introducció i verificació de dades que d'alguna manera garanteixi raonablement aquest aspecte.\n5. Condicions generals d'ús dels llocs d'helix3c.com\nEls llocs d'helix3c.com ofereixen accés a diversos continguts (serveis, informacions, dades, etc.). L'usuari assumeix la responsabilitat de l'ús per la seva part dels llocs d'helix3c.com. Per això és responsabilitat, compromís i obligació de l'usuari fer un ús adequat dels continguts i serveis que HELIX CONSULTORA, SL ofereix a través dels llocs d'helix3c.com. Especialment l'usuari es compromet a no utilitzar en accions que puguin:\n* Incórrer en activitats il · lícites o il · legals segons l'ordenament jurídic espanyol.\n* Difondre continguts o propaganda de caràcter racista, xenòfob, pornogràfic, il·legal, d'apologia del terrorisme o atemptatori contra els drets humans.\n* Intentar accedir o, si s'escau, utilitzar els comptes d'altres usuaris i modificar o manipular les seves dades i missatges.\nHELIX CONSULTORA, S.L. es reserva el dret d'eliminar dels seus mitjans les aportacions que vulnerin el respecte a la dignitat de la persona, que siguin discriminatòries, que atemptin contra la joventut o la infància, la seguretat pública o que, segons el criteri d'HELIX CONSULTORA, resultessin inadequats.\nSota cap supòsit, l’accés als serveis de HELIX CONSULTORA, S.L. suposa la renuncia, transmissió, cessió o llicència total o parcial de dits tercers, ni confereix cap dret d’utilització, traducció, adaptació, alteració, explotació, reproducció, distribució o comunicació pública dels continguts sense la prèvia i expressa autorització d'HELIX CONSULTORA, S.L. o del tercer titular dels drets afectats. En cap cas està autoritzada (i serà perseguida) la reproducció total o parcial de les dades i continguts a què es tingui accés a www.helix3c.com o s’utilitzaran contravenint la legislació vigent en matèria de propietat industrial o intel·lectual. Queden fora de perill els drets de l’usuari de visualitzar i obtenir una còpia a la memòria cau (memòria caché) del seu ordinador, com reproducció transitòria i accessòria, sense que en cap cas estigui autoritzat per comunicar-la a tercers.\nTot aquell usuari que desitgi incloure dins del seu espai web qualsevol tipus d’enllaç que connecti o traslladi al domini www.helix3c.com o a les pàgines que el componen haurà de notificar-ho prèviament a HELIX CONSULTORA, S.L., i sempre que el dit usuari o tercer s’abstingui de realitzar cap manifestació, inclusió de continguts o prestació de serveis al seu lloc, ja siguin de caràcter lícit o il.lícit, que poguessin suposar un dany a la imatge d'HELIX CONSULTORA, S.L.\nAquesta web inclou enllaços que permeten a l'usuari accedir a altres pàgines d'Internet externes als llocs d'HELIX CONSULTORA. En cas que l'usuari faci servir aquests enllaços, HELIX CONSULTORA, SL l'informa que no exerceix cap tipus de control sobre aquests llocs i els seus continguts.\nEn cap cas HELIX CONSULTORA S.L. assumirà responsabilitat alguna pels continguts d'algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i legalitat de qualsevol material o informació continguda en cap d'aquests hipervincles o altres llocs de Internet.\nTota activitat efectuada en els llocs que no són titularitat d'HELIX CONSULTORA, S.L. -xarxes socials, Facebook, Youtube, Twitter, Myspace, altres - està regulada per les seves pròpies normes i condicions, pel que recomanem que, abans del seu ús, els usuaris s'informin sobre les mateixes en els apartats d'avís legal, o similars, en els llocs esmentats.\nLa informació continguda a www.helix3c.com és la vigent a la data de la seva última actualització i ha de ser considerada com a informació introductòria per l’usuari, sobre els serveis i altres informacions que incorporen les seves pàgines. L’usuari pot confirmar la data d’actualització de qualsevol informació, si la sol·licita, mitjançant l’enviament d’un correu electrònic clicant a l’enllaç "Contacte" inclòs a la pàgina principal.\nQualsevol notificació podrà ser dirigida a HELIX CONSULTORA, S.L. mitjançant l’enviament d’un correu electrònic clicant a l’enllaç "Contacte" inclòs a la pàgina principal. Qualsevol notificació a l’usuari podrà ser enviada a l’adreça de correu electrònic que aquest indiqui en el moment d’efectuar el registre.\nEls llocs web d'HELIX CONSULTORA, S.L. no emmagatzemen "cookies" en cap cas, si bé s'usen per a la implementació de Google Analytics. Per això, l'informem que Google Analytics, és un servei analític de web prestat per Google Inc., una companyia de Delaware l'oficina principal a 1600 Amphitheatre Parkway, Mountain View (Califòrnia), CA 94043, Estats Units ("Google") .\nGoogle Analytics utilitza "cookies", que són arxius de text ubicats al seu ordinador, per ajudar al website a analitzar l'ús que fan els usuaris del lloc web. La informació que genera la "cookie" sobre el seu ús del website (incloent la seva adreça IP) serà directament transmesa i arxivada per Google als servidors dels Estats Units. Google utilitzarà aquesta informació per compte nostre amb el propòsit de seguir la pista del seu ús del website, recopilant informes de l'activitat del website i prestant altres serveis relacionats amb l'activitat del website i l'ús d'Internet. Google podrà transmetre aquesta informació a tercers quan així li ho requereixi la legislació, o quan aquests tercers processin la informació per compte de Google. Google no associarà la seva adreça IP amb cap altra dada de què disposi Google. En utilitzar aquest lloc, vostè consent el tractament d'informació sobre vostè per Google en la forma i per als fins dalt indicats.\nIMPORTANT. Vostè pot rebutjar el tractament de les dades referides rebutjant l'ús de "cookies" mitjançant la selecció de la configuració apropiada del seu navegador, però, ha de saber que si ho fa, és possible que no pugui usar la plena funcionalitat de lloc.\nEls llocs d'HELIX CONSULTORA admeten navegació anònima a les seves pàgines, en aquests casos no es recull ni es sol · licita cap tipus de dada personal.\nEn els casos en què es desitgi accedir als continguts destinats a usuaris registrats, caldrà efectuar prèviament el registre o alta d'usuari. Durant el procés d'alta es sol · licitara una adreça de correu electrònic i un nom d'usuari com dades identificatives. Una vegada finalitzat el registre, l'usuari -el seu compte d'accés- no s'activarà fins que no respongui, i sigui rebut, un correu de resposta automàtic a HELIX CONSULTORA.\nAquestes dades identificatives, aportades lliurement per l'usuari, quedaran recollides en el fitxer de d'usuaris registrats d'HELIX CONSULTORA, S.L.\nLa finalitat d'aquest fitxer és la d'oferir, en els llocs d'HELIX CONSULTORA, consultes, qüestions i suggeriments, serveis i continguts reservats a usuaris registrats, així com mantenir informats als usuaris registrats sobre promocions o esdeveniments, propis o de tercers, que HELIX CONSULTORA consideri que puguin ser del seu interès. Aquestes comunicacions s'han d'efectuar mitjançant correu electrònic a l'adreça que l'usuari proporcioni en el moment de l'alta.\nLa formalització del registre d'usuari suposa l'acceptació del que s'ha exposat en el punt anterior.\nEn cap cas es preveu la cessió d'aquestes dades a d'altres empreses. Sense perjudici d'això, s'informa l'usuari que les seves dades personals seran comunicades només si se'ls requereix per les autoritats administratives competents o per mandat judicial.\nL'usuari podrà exercir els seus drets d'accés, cancel·lació, oposició i rectificació contactant amb HELIX CONSULTORA, S.L. mitjançant l'ús del correu electrònic a l'adreça administracion@helix3c.com, o, si s'escau, usant el procediment de baixa del menú Usuaris.\nEncara que els continguts d'HELIX CONSULTORA no es consideren, de cap manera, especialment inadequats per a menors, per tal de col · laborar en la protecció de menors en el marc d’Internet, HELIX CONSULTORA SL no permet el registre de menors de 14 anys d'edat o incapacitats legals. Com a mitjà de comprovació de l'edat del sol · licitant es demanarà la data de naixement. Aquestes dades només es fan servir en aquest moment per a la comprovació i no queden registrades en cap fitxer ni s'usen posteriorment.


Notícies - Arrenquen els actes del centenari de l'arribada del ferrocarril a Sant Cugat amb una exposició al Claustre\nArrenquen els actes del centenari de l'arribada del ferrocarril a Sant Cugat amb una exposició al Claustre\nAntic tren de la línia de ferrocarril Barcelona-Vallès / Foto: Arxiu FGC\nel 26/oct/17 Alba Triadó Societat PDF\nLa inauguració de l'exposició 'Al tren! Cent anys de ferrocarril a Sant Cugat' al Claustre dóna aquest dijous el tret de sortida al programa d'actes del centenari que s'allargarà fins al juny del 2018 amb una trentena d'activitats. La iniciativa serveix també d'arrencada de la nova edició del programa Patrimoni Viu i la Festa de Tardor. A l'acte, que comença a dos quarts de vuit de la tarda, es presentarà el cupó commemoratiu que l'ONCE ha fet per celebrar l'efemèride.\nL'exposició vol mostrar la importància del tren en la transformació de Sant Cugat, un canvi que ha convertit la vila rural del 1917 en una ciutat de serveis. També vol posar sobre la taula el paper transformador del ferrocarril, un mitjà que vertebra i connecta el municipi amb set estacions.\nLa tinenta d'alcalde de Promoció de la Ciutat, Carmela Fortuny, ha explicat els detalls de la mostra.\nTrobarem una exposició interactiva, diferent, per fer més comprensible tot el que va succeïr arran de l'arribada del tren.\nLes activitats seguiran aquest cap de setmana amb un programa farcit d'activitats per a tots els públics amb les propostes de Patrimoni Viu. Una de les principals activitats serà diumenge, amb una cercavila pels carrers de la ciutat amb música, teatre amb actors vestits d'època, i dansa. La ruta començarà a la plaça Octavià i finalitzarà a la plaça Lluís Millet, on hi haurà un tren antic a l'estació de Ferrocarrils de la Generalitat de Catalunya (FGC) de Sant Cugat. L'ajuntament anima als ciutadans que vulguin a disfressar-se d'època i a afegir-se a la cercavila.


Benetússer “Crida” a la festa fallera - Nou Horta\nDilluns, 26 Febrer 2018 14:08\tEscrit per Redacció Publicat en Benetússer-VAL Vist 196 vegades\nBenetússer ha entrat de ple en la festa de les Falles. El diumenge les Falleres Majors Patricia Villar Cuéllar i Claudia Palomares Herrero han donat començament a les festes josefines des de la balconada de l'Ajuntament a les 12 del migdia al crit de “Benetússer, Ja estem en falles”.\nPatricia Villar i Claudia Palomares han convidat a tots els veïns i veïnes de la localitat a participar en la festa al crit de “que vixca Benetússer i que visquen els falles” des de la façana del consistori. A l'acabe de la Crida, tots els assistents han cantat l'himne regional.\nTal com és tradició, les Falleres Majors han inaugurat l'exposició de el ‘ninot’, en el pati de la casa consistorial. La pròxima cita del calendari faller serà dissabte que ve 3 de març a les 18h en la ‘cavalcada del ninot’.\nModificat el Dilluns, 26 Febrer 2018 14:09\nMés en esta categoria: « Benetússer rep un ecoparc mòbil del EMTRE per a facilitar el reciclatge de residus\tPatricia i Claudia, Falleres Majors de Benetússer »


El futbol català perd a Rafael Joaquín – Cerdanyola FC\nEl futbol català perd a Rafael Joaquín\nUn incondicional dels camps de futbol català. Sempre amb un somriure i uns auriculars connectats a la ràdio per saber tots els resultats. A en Rafael Joaquín tothom el coneixia, tothom l’apreciava, tothom el saludava. Tota una vida dedicada al futbol català. DEP.\nEl passat divendres rebíem la trista noticia: en Rafael Joaquín ens deixava a l’edat de 87 anys. Des del Cerdanyola Futbol Club ens unim a les mostres de condolença per la seva família i amics. Conegut i coneixedor del futbol català, el senyor Joaquín ha estat una de les persones que ha fet possible que el Torneig dels Històrics sigui avui en dia un referent del futbol català. Representant també de diferents clubs davant la Federació Catalana de Futbol, en sr. Joaquín va ser membre de la junta directiva el FC Martinenc.\nAquest dissabte, en Rafael Joaquín ha rebut el seu últim adéu, a les 12.00h, al funeral familiar celebrat a Sancho d’Àvila.\nRafael, descansa en pau.\nFotografia: La Xarxa.\nÈxit de participació en el nostre…\nEl Llevant s’adjudica la Cerdanyola…\nToni Camacho, nou entrenador del…\nUri Escabrós, tercera incorporació per…


“Serà una eliminatòria dura i molt igualada” - FC Barcelona\nHomeSeccionsFutbol SalaPrimer EquipNotícies“Serà una eliminatòria dura i molt igualada”\n“Serà una eliminatòria dura i molt igualada”\nwww.fcbarcelona.cat - 25/05/2017 | 13:39\nAndreu Plaza i Sergio Lozano destaquen que tant el Barça Lassa com ElPozo arriben en el seu millor moment de la temporada a la semifinal i aposten per una sèrie de “partits molt intensos i extraordinaris per al públic”\nAndreu Plaza demana "màxima concentració" a l'equip | VÍCTOR SALGADO\nIGUALTAT: “Rival molt difícil. Serà una eliminatòria igualada, ja hem vist que els dos equips hem estat capaços de guanyar a la pista del rival. Els dos equips arribem en el nostre millor moment de la temporada. Ells han guanyat la Copa del Rei i han encadenat una bona sèrie de victòries seguides, i nosaltres venim de fer una eliminatòria molt seriosa contra Palma. Serà una eliminatòria molt igualada”.\nMENTALITAT: “L’equip té fam de títols i és conscient del que ens juguem en aquesta eliminatòria. També sabem que arribar a la final podria significar la classificació per a la UEFA Futsal Cup –si Inter guanya l’altra semifinal– i aquest és un premi molt important i una de les fites que ens hem marcat a la secció”.\nRIVAL: “ElPozo arriba amb la tranquil·litat d’haver guanyat dos títols ja aquesta temporada. Són un equip molt complet i ben estructurat, i amb molta experiència. Hem de tenir els peus a terra i ser conscients que juguem contra un rival molt complicat”.\nESPECTACLE: “Són partits intensos, al màxim nivell de concentració i que et porten al límit emocionalment i físicament. Hem de saber competir i tenir la paciència i la calma per jugar-los com cal. Per al públic són partits extraordinaris”.\nDeclaracions de Sergio Lozano, jugador del Barça Lassa\nPRESSIÓ: “Sabem que sempre tenim la pressió de guanyar, però seria perillós caure en l’extramotivació, perquè l’ansietat mai és bona. L’equip arriba en un bon moment i amb moltes ganes. Sabem que serà molt dur, però confiem a tirar endavant la semifinal”.\nCLAUS: “A Múrcia sempre és complicat, el públic pressiona molt i és una de les pistes més difícils. No podem cometre errors si volem guanyar. Hem de continuar en la mateixa línia de joc que hem demostrat als quarts. Venim de fer una eliminatòria molt seriosa contra el Palma i hem de jugar igual de sòlids a Múrcia, perquè contra ElPozo no podem fer concessions”.\nPREPARATS: “Aquest equip ja ha demostrat que no es rendeix mai, i encara més amb totes les circumstàncies adverses d’aquesta temporada. El que tothom pot tenir per segur és que l’equip s’ho deixarà tot a la pista i farà l’impossible per guanyar”\nAndreu Plaza repeteix la convocatòria dels últims dos partits i s’endú als 14 jugadors disponibles a Múrcia. Recordem que durant la fase de play-off la lliga permet inscriure a 14 jugadors en l’acta del partit.\nEls horaris de la semifinal contra ElPozo\n"Veig l'equip preparat per arribar a la final"


L’AJUNTAMENT COL·LABORA AMB LA ONGD VIVIENDAS PARA LOS SIN TECHO\n• En el ple ordinari celebrat ahir es va aprovar una modificació de crèdit per a firmar un conveni de col·laboració que permetrà comprar mosquiteres per a lluitar contra la malària a Pikine (Senegal), gràcies a la recaptació de l’obra de teatre solidària L’últim viatge a Treblinka.\n• Es va aprovar també una modificació de crèdit de 14.000 euros que permetrà completar la inversió i executar les obres de remodelació del trinquet municipal, amb una inversió total de 71.000 euros.\nEn la sessió ordinària en ple del mes de març celebrada ahir de vesprada en l’ajuntament, es va aprovar per unanimitat la proposta de modificació de crèdit per a firmar un conveni que permeta atendre des del consistori una part de les necessitats de la ONG de desenvolupament Viviendas para los sin techo, amb la finalitat de col·laborar amb el projecte de reforçar les estratègies de prevenció en la lluita contra la malària a Guinaw Rails Nord, un dels setze districtes de Pikine (Senegal), a través de la compra de mosquiteres per a llits que beneficiaran unes 500 famílies.\nLa modificació de crèdit en el pressupost del 2019 ascendeix a un total de 1.165 euros en la partida d’altres ajudes socials, a conseqüència de la recaptació de l’obra de teatre solidària L’últim viatge a Treblinka, celebrada el passat 17 de febrer a la Casa de la Cultura i que va tindre una gran acceptació entre els veïns de Tavernes. Esta col·laboració de l’Ajuntament amb la ONGD Viviendas para los sin techo referma el compromís solidari del consistori i de la població vallera amb els més necessitats.\nD’altra banda, ahir també va quedar aprovada la modificació de crèdit, amb un total de 14.000 euros, per a dur a terme la remodelació del trinquet municipal del poliesportiu, que tindrà un cost final de 71.000 euros. La Diputació de València va otorgar al consistori valler una subvenció de 57.000 euros per a executar les obres necessàries en el trinquet, i esta modificació de crèdit permetrà a l’Ajuntament completar la inversió i dotar esta instal·lació esportiva de totes les necessitats.\nGràcies al superàvit de 4 milions resultant de la liquidació del pressupost del passat any i la reducció del deute en més de 22 milions des del 2011, l’Ajuntament pot fer front a inversions d’este tipus per a millorar les infraestructures de Tavernes i recolzar esports minoritaris, però amb molta història, com la pilota valenciana.


Bloc del Krusty ( krusty.cat ): Nois, quina nit!\nQuina legislatura, quin any, quina precampanya, quina campanya, quina setmana, quin dia d'eleccions i finalment, quina nit de resultats, increïble tot plegat. Puja la dreta, què hi farem, però sobretot puja el catalanisme.\nLa nit va començar de manera preocupant amb l'amenaça de l'entrada de l'extrema dreta, el PxC, al Parlament segons els primers sondejos, i després de conjetures, possibilitats, estadístiques, patiments, alegries i sorpreses, aquesta va acabar finalment amb Mas de president, com tothom sabia i amb la sorpresa de Joan Laporta amb mes de 105.000 vots, 4 escons, inesperat però molt revelador de per on vol anar una part del país.\nAixò sí, la "bomba" de la nit encara havia d'arribar, i va ser, per mi, quan el nou President va acabar el seu discurs amb l'oblidat des de fa massa temps "Visca Catalunya!" i seguidament va cantar l'himne del nostre país amb tots els seus seguidors, cosa que no m'esperava gens, una part dels quals van acabar cridant "In-Inde-Inde-pendèn-cia". Haig de dir que en aquell moment vaig oblidar-me de que CiU és dreta, de l'augment històric del PP i de l'estampada bestial d'ERC. Feia tant temps que no sentia un polític acabar els discursos amb "Visca Catalunya!" que ni tan sols m'havia adonat que ningú ja no ho deia. És per això, i per la potent entrada de Solidaritat Independentista al Parlament, que puc dir que per mi les eleccions han estat un èxit pel catalanisme. Si tenim en conta que CiU va aglutinar molt més que la pròpia dreta catalana, i que l'independentisme real va entrar molt fort, podríem dir que el catalanisme ha pujat clarament al país en aquestes eleccions, i això per mi és una magnífica notícia.\nEn quant a les reaccions de la nit, em va fer gràcia la poca traça de la gent d'ICV alhora d'escollir el moment per sortir a parlar, que primer va coincidir amb ERC i després amb Ciutadans, per sort, TV3 els va prioritzar per davant de la formació d'Albert Rivera en aquesta segona ocasió i finalment vam poder sentir parlar Joan Herrera. Destacar, com no, l'èxtasi d'agrïments d'en Duran i Lleida, que semblava no tenir fi així com la infinita negació rotunda de Joan Puigcercós alhora d'assumir cap errada pròpia, impropi d'un partit com ERC, que conta amb gent d'altíssim nivell i compromís amb Catalunya com en Benach o en Carod.\nCom a conclusió, podem dir que la repartició de l'arc parlamentari no insinua cap aliança clara per CiU alhora de formar govern, sobretot per que tots els partits estaran pendents de les municipals que hi ha d'aquí uns mesos, i no voldran pagar en aquelles votacions pactes que puguin fer ara amb el Sr.Mas. D'entrada, el nou president va vendre en el seu discurs que la seva intenció és sumar esforços i aglutinar voluntats i opinions per sortir de la crisi el millor possible, si és així, genial. Però sobretot, no puc esperar per veure Joan Laporta al Parlament, demanant la independència i recordant a tothom que com altres països de la Unió Europea, ja no necessitem el permís d'Espanya per ser-ne independents, ara més que mai, nosaltres decidim. Visca Catalunya!


Un nou informe de l’Agència Europea per a la Monitorització de drogues explora els trastorns per ús de substàncies i salut mental combinats - Notícies - IMIM Institut Hospital del Mar d'Investigacions Mèdiques\n01/12/2015 - Informació general\nUn nou informe de l’Agència Europea per a la Monitorització de drogues explora els trastorns per ús de substàncies i salut mental combinats\nL’informe ha estat realitzat per investigadors de l’Institut Hospital del Mar d’Investigacions Mèdiques (IMIM) i l’Institut de Neuropsiquiatria i Addiccions (INAD) del Parc de Salut Mar\nLa coexistència de la malaltia mental i les drogues psicoactives o altres problemes de consum de substàncies - també coneguda com "comorbiditat" o "diagnòstic dual" - és un tema que ha estat en el punt de mira de l'Agència Europea per a la Monitorització de drogues (EMCDDA) per més d'una dècada. Aquesta agència té per objectiu proveir d’informació objectiva i fiable pel que fa a les drogues i les seves conseqüències.\nCom que la preocupació al voltant d’aquest tema no ha parat de créixer, la EMCDDA acaba de publicar l'anàlisi més complet realitzat fins ara a nivell europeu en relació a aquest tema. El treball porta per títol “La comorbiditat de l'ús de substàncies i els trastorns mentals a Europa” i ha estat realitzat per Marta Torrens coordinadora del grup de recerca en Addiccions de l’IMIM i cap del Programa d’Addiccions de l’INAD, Joan-Ignasi Mestre-Pintó investigador del mateix grup de recerca i Antònia Domingo-Salvany coordinadora del grup d’Epidemiologia de les drogues d’abús també de l’IMIM.\nLa comorbiditat psiquiàtrica és altament prevalent entre les persones amb problemes de consum de substàncies; pot conduir a un major risc d'hospitalització, al suïcidi i al comportament criminal i és difícil de manejar i tractar. Aquesta revisió de la literatura ofereix, a polítics i professionals que treballen en el camp de les drogues, una descripció detallada del concepte i les eines disponibles per l’avaluació i el diagnòstic.\n"La detecció i el tractament adequat dels trastorns mentals comòrbids i els trastorns per ús de substàncies és un dels principals reptes als quals els responsables polítics, els professionals i els metges que treballen en el camp de les drogues s'enfrontarà en els propers anys", diu el director de l'EMCDDA, Wolfgang Götz.\n"Reconèixer i respondre a la realitat d'aquest tipus de trastorns és un pas important per brindar una millor atenció a les moltes persones que es veuen afectades per aquests problemes interrelacionats", afegeix Götz.\nEl vincle entre el consum de substàncies i problemes de salut mental és complex i la interacció entre els dos pot jugar a molts nivells. En alguns casos, el trastorn psiquiàtric pot ser un factor de risc per al consum de substàncies, mentre que en altres és l'ús de la substància que desencadena el trastorn mental. La coexistència dels dos planteja una sèrie de reptes com la cronicitat, els mals resultats del tractament, l’augment de la morbiditat i, en alguns casos, més criminalitat.\nAlgunes de les combinacions més comunes pel que fa al consum de drogues i als trastorns mentals es presenten a la publicació, juntament amb les corresponents recomanacions clíniques i les mesures de resposta implementades en entorns de tractament a tot Europa. La forma més habitual de la comorbiditat és la combinació d'un trastorn per ús de substàncies amb la depressió; mentre que l'ansietat també és freqüent. L'ús de determinades substàncies també pot estar associada amb una condició específica de salut mental (per exemple, el consum de cànnabis amb la psicosi, l'ús d'opioides amb una sèrie de condicions, com ara trastorns antisocials / límit de personalitat).\nExisteixen dades sobre la prevalença de comorbiditat psiquiàtrica entre els consumidors de drogues a Europa, però són limitades i heterogènies respecte als mètodes i poblacions diana . "Segueix sent important estudiar l'aparició de comorbiditat psiquiàtrica en els usuaris de drogues", diu l'informe, "tant per determinar la seva magnitud com per ajudar a millorar la cobertura d'un tractament adequat".\nL'ús d'eines de detecció i diagnòstic validades\nL'informe exposa la varietat d'instruments disponibles en l'actualitat per avaluar la comorbiditat psiquiàtrica en els pacients amb trastorns per ús de substàncies i presenta una selecció d'eines que s'utilitzen per a la detecció i el diagnòstic. L'elecció de l'instrument més adequat (o conjunt d'instruments) es basa en una sèrie de criteris com: el context; objectius de l'avaluació; temps disponible i l'experiència del personal. Les recomanacions pràctiques que s'ofereixen inclouen l'ús d’instruments validats de detecció i de diagnòstic.\nEl tractament dels trastorns comòrbids: reptes\nEl tractament de les persones que pateixen de trastorns comòrbids és un repte a causa de la seva complexa naturalesa. Encara que la qüestió de proporcionar un tractament eficaç en aquesta àrea es considera important pels professionals de les drogues i de la salut mental, hi ha una manca de consens a Europa pel que fa al tractament més adequat i l'estratègia farmacològica i psicosocial més apropiades a adoptar.\nL'informe descriu una sèrie de barreres per al tractament, incloent: la separació dels àmbits de tractament de la salut mental i l'ús de drogues en la majoria dels països europeus; l’ús insuficient d'experiència combinada per al tractament de tots dos trastorns alhora; i la falta d'un tractament adequat, de reglaments i de recursos financers. Les recomanacions pràctiques inclouen la consideració i el tractament dels dos trastorns simultàniament des d'una perspectiva multiprofessional.\nEls tipus de tractament i la forma com s'organitzen i s'apliquen a tota Europa difereixen considerablement. L'informe presenta una visió general de les opcions de tractament existents (i les llacunes actuals) per als trastorns comòrbids en 30 països europeus (28 Estats membres de la UE, Noruega i Turquia) i demana una revisió més a fons de l'organització del servei a tot Europa.\nUna càrrega per als sistemes de salut i els legals\n"Tenint en compte la càrrega dels sistemes de salut i els legals, els trastorns mentals comòrbids entre usuaris de drogues resulten en alts costos per a la societat i donen lloc a desafiaments no només per als metges, sinó també per als polítics", diu l'informe. Afegeix que un dels principals reptes en els propers anys es centrarà en: 'on, com i per quant temps es tractarà aquests pacients ".\nL'informe conclou amb una sèrie de recomanacions, entre elles: la detecció sistemàtica i el tractament dels trastorns de salut mental comòrbids en les persones amb trastorns per ús de substàncies; el desenvolupament de futurs estudis per millorar el coneixement per a la cura i tractament; una revisió de possibles intervencions primerenques per identificar els casos d'alt risc; i la inclusió d'elements de comorbiditat psiquiàtrica en els sistemes d'informació actuals a tot Europa.


El blog de Javier Naya: En Bote\nEn David Bote és el candidat del PSC a l'alcaldia de Mataró. Doctor en física (costa trobar Doctors que es dediquin a fer política, especialment en l'àmbit local), amant de la filosofia i dedicat a la docència. Els meus primers contactes amb ell vénen de fa molts anys, quan tots dos estudiàvem el Batxillerat a l'Institut Miquel Biada. Anàvem a cursos diferents (és un any més gran que jo), però en David era un estudiant destacat (brillant) i se'l coneixia més enllà del seu grup classe. Malgrat que el nostre contacte a l'institut va ser molt fugaç, d'aquella època ja li recordo la seva admiració per la filosofia, la vocació científica i la determinació per voler fer bé qualsevol cosa.\nDesprés va arribar la militància. Quan em vaig afiliar al PSC i la JSC, ell ja hi era. Ens hi vam apuntar amb mesos de diferència i aleshores sí, el vaig poder conèixer en profunditat. Amb els anys vaig poder contrastar l'idealisme que desprèn. He compartit moltes hores de conversa amb en David, que és una persona que sempre busca i troba espais pel diàleg sincer, practicant de l'escolta activa. Fins i tot durant l'època en que la recerca científica el van portar molt lluny de Mataró, quan residia a Salamanca o a Montreal, dialogàvem de tant en tant. De totes aquestes hores, n'he pogut extreure algunes conclusions: és un home molt interessat (i a la vegada preocupat) en les coses que succeeixen en el seu entorn, és profundament d'esquerres, és molt treballador i sobretot, és molt bona persona. Naturalment, també té punts febles, com tothom. Però en el seu cas, crec que els defectes d'en David justament són conseqüència de les seves virtuts. M'explico.\nD'ell es diu que és poc conegut, que desconeix el funcionament de l'Administració (fins ara s'ha dedicat a la ciència, a la innovació i fer de docent) o que és massa "sensible, honest i idealista", tal com ell mateix apuntava en referència al que li diu la gent (ho explica a l'entrevista que li han fet a el Tot Mataró). Bàsicament, se li critica que és nou i que és bona persona, elements ambdós que justament posen de manifest el que jo deia: els seus defectes són conseqüència de les seves virtuts.\nDel fet que sigui nou, poca cosa es pot dir. Qualsevol candidat s'ha de donar a conèixer i el cas d'en David no és cap excepció. Però també és cert que ser nou li ha de permetre establir nous lligams de confiança amb molts col·lectius de la ciutat. Els socialistes hem patit desgast i pèrdua de credibilitat, també a Mataró, a causa, entre altres motius, dels errors que es van poder cometre al llarg dels molts anys de governs d'esquerres (el balanç dels quals és àmpliament positiu, només cal passejar-se per la ciutat, encara que alguns ho vulguin amagar). Que ningú em malinterpreti, la renovació per si mateixa no és cap remei màgic contra la desconfiança, i en aquest sentit cal oferir molt més: coherència, capacitat, diàleg, coneixement... però sí que representa una oportunitat sincera per reconnectar i obrir-se a la ciutadania, sense etiquetes prèvies.\nPel que fa al fet de que sigui bona persona, tampoc puc dir gaire cosa. Avui en dia els polítics pateixen un descrèdit de proporcions gegantines i a les persones que es dediquen a fer política se'ls hi atribueixen tota mena de qualificatius negatius. Per desgràcia, la mala praxis d'alguns ha acabat esquitxant a molts i, en conseqüència, una gran part de ciutadans tenen la percepció de que el camp de joc polític no és un terreny propici per a trobar-hi gent bona, en tota la dimensió del terme. Davant d'això, tan sols puc dir que en David és pura honestedat i vocació al servei del col·lectiu. Però sobretot, és un home que destaca per la seva gran sensibilitat i en conseqüència, per la passió que posa en cada acció, cada iniciativa i cada projecte on s'implica.\nEn definitiva, en David ha triat un camí que a bon segur no serà fàcil i se li ha de reconèixer la valentia. Ja tindrà temps de polir els seus defectes i posar en valor les seves virtuts. Ja tindrà temps per aprendre bé els codis que regeixen el funcionament de la política local. I ja tindrà temps, si cal, per ampliar-los i millorar-los. Però davant d'un món polític local massa atrapat i fragmentat entre populismes, demagògies i tecnocràcies, crec que en David ho podrà fer bé, prioritzant aquells elements que estan a l'ADN dels socialistes i pot contribuïr a que els ciutadans ens sentim ben representats, posant la seva enorme capacitat personal al servei de Mataró. Val la pena coneixe'l. Li desitjo sort i a més, per suposat, li donaré un cop de mà.\nposted by Naya at 17:06


Un focus secundari fora del perímetre obre el flanc esquerre de l'incendi de Llançà i desallotgen més cases La República\nUn focus secundari fora del perímetre obre el flanc esquerre de l’incendi de Llançà i desallotgen més cases\nACN Llançà.-Un focus secundari d’entre 800 i 1.000 metres fora del perímetre de l’incendi de Llançà ha obert el franc esquerre. Preventivament s’han desallotjat la primera línia de cases de […]\nACN Llançà.-Un focus secundari d’entre 800 i 1.000 metres fora del perímetre de l’incendi de Llançà ha obert el franc esquerre. Preventivament s’han desallotjat la primera línia de cases de les urbanitzacions més properes. La resta estan confinades, segons han informat els Bombers, que han passat una nit “molt complicada”. A partir de les 7 del matí han començat a incorporar-se escalonadament els mitjans aeris. Divendres a la nit es va obrir justament l’altre flanc, el dret, pel canvi de direcció del vent de Tramuntana. Aquesta és una zona especialment crítica de l’incendi, perquè pot afavorir que les flames s’estenguin cap a un indret amb molt terreny per córrer.\nEls Bombers quantificaven el potencial immediat de l’incendi en unes 300 hectàrees, però alertaven que el potencial total és de 2.000. El foc, causat probablement per una burilla, ja va obligar a desallotjar divendres unes 180 persones de tres urbanitzacions.


TOYOTA AVENSIS AMB ACCELERADOR I FRE DE PALANCA - ADAPTCENTER (BARCELONA)\nInstal·lació d'un accelerador i de fre en la mateixa palanca en un cotxe Toyota model Avensis. Adaptació de vehicle realitzada per ADAPTCENTER\nAquesta adaptació ha estat realitzada en el taller de ADAPTCENTER. El nostre equip de tècnics i professionals gestionen tot el procés d'adaptació, oferint un producte que compleixi amb les normatives vigents i una correcta homologació. A més, tots els nostres components estan realitzats amb materials d'alta qualitat, la qual cosa garanteix una llarga vida útil.\nSi estàs interessats a adaptar el teu vehicle, en ADAPTCENTER posem a la teva disposició una ampli ventall de productes i solucions per a la conducció, l'accés i el transport. Els nostres tècnics t'oferiran solucions que encaixin amb les teves necessitats, assessorament i pressupost gratuït. Truca'ns i informa't: 900 414 000.


Montse Sáez - Sant Adrià de Besòs - 2/4/2010\n- Hi haurà concerts tots els dimarts del mes d’abril\nL’Orquestra de Cambra Amics dels Clàssics, dirigida per Joan Palet, presenta el XXIIIè Cicle de Concerts de Primavera, que es duran a terme a l’Ateneu Adrianenc de forma gratuïta (tot i que les places són limitades a 125 persones).\nEls concerts es duran a terme els dimarts del mes d’abril i, com en anteriors edicions, el públic present podrà fer preguntes i comentaris sobre les peces interpretades.\nEl primer dels concerts es realitzarà el 6 d’abril, amb un “Poti-poti” musical amb peces de Haydn o Massenet. Hi actuaran solistes de Sant Adrià i de fora de la ciutat, així com el Quintet Aulos.\nEl 13 d’abril es durà a terme la primera de les sessions de joves concertistes, que interpretaran a Bach o Schumann amb clarinet, violoncel, violí, oboè i flauta entre altres instruments.\nLa segona sessió dels joves concertistes serà el 20 d’abril amb algunes interpretacions de Popper i Händel mitjançant el fagot, violoncel, viola, violí o contrabaix.\nEl darrer dels concerts estarà dedicat a Nostra Senyora de Montserrat, patrona de Catalunya, el 27 d’abril. Amb la presència del tenor Josep Lluis Blanch, s’interpretaran el “Virolai”, la “Cançó de la Moreneta”, el “Cant a la Mare de Deu de Montserrat” o “Davant la Verge”, entre molts altres.\nTots els concerts començaran a les 20.30 hores.


Sonny Angel los angelitos dulces y simpáticos para coleccionar\nSonny Angel – Ell et portarà felicitat\nangelitos, doll, muñequitos, Sonny Angel\nAvui us vaig a presentar una novetat, els\nQui no ha sentit parlar dels Sonny Angel? Què són exactament?\nDoncs us explicaré que són uns petits , dolços , simpàtics i irresistibles angelets procedents del Japó.\nQuan els vaig descobrir vaig començar a investigar d’on procedien , quins models de Sonny Angel hi havia, que significaven , on comprar i vaig aprendre que són uns adorables angelets amb aletes i el culet a l’aire i que hi ha famílies senceres de Sonny Angel.\nLa família d’animals de granja, d’animals salvatges, de fruites i verdures, d’animals marins.El millor de tot és que tu tries una família i una capseta , però no saps quin Sonny Angel hi ha al seu interior.Et pots comprar o et poden regalar un Sonny Angel que sempre diuen et portarà felicitat. Aquests angelets porten diversos anys de gran èxit al Japó, a Àsia i als Estats Units i ara els pots trobar a Nins, la teva botiga a Manresa, a prop de Barcelona o tamble a la nostre botiga online.\nSón d’origen japonès, fan poc més de 10 centímetres i cada un porta una gorreta representant diferents ocasions o temes com Nadal, Halloween, animalets, peixos, fruites, verdures, etc. Hi ha edicions limitades que costen molt d’aconseguir i estan aconseguint uns valors molt elevats entre els col•leccionistes.\nGran part de l’èxit d’aquests dolços angelets, es deu a la seva forma de venda en paquetets misteriosos.\nHi ha diverses col•leccions, tu tries la col•lecció que vols però el model que et sortirà a la capseta serà una sorpresa. Són col•leccionables i molt addictius. Els pots regalar o demanar que te’ls regalin per completar la teva col•lecció. A més, al regalar-los, diuen que porten sort!\nSonny Angel no et farà la teva feina, ni t’afegirà com amic a Facebook, ni conversaràs amb ells a Twitter però et farà somriure, et mimarà amb la seva tendresa, sempre els voldràs portar amb tu i desitjaràs completar la col•lecció.\nSi t’estàs preguntant on comprar Sonny Angel? Doncs des d’avui mateix ja els pots comprar a Nins i a través de la nostre botiga online.\nNo esperis més o te’n quedaràs sense.\nSonny Angel no t’abandonarà.\nComprar Sonny Angel Online


Joan Pau II trenca el bloqueig - Any 1998 - Articles\nSancions i multes (74)\nEduard Junco Bonet (1)\nFélix Bonne (1)\nJorge Mas Canosa (7)\nLeonel Morejón (1)\nMarta Beatriz Roque (1)\nVladimiro Roca (1)\nAssemblea Nacional de Cuba (1)\nFundació Nacional Cubanoamericana (5)\nFundació pel Drets Humans a Cuba (2)\nGrup de Suport a la Dissidència Interna (Cuba) (1)\nPartit Comunista de Cuba (4)\nJoan Pau II trenca el bloqueig\nCoincidint amb el centenari de la independència de Cuba, l’illa va viure el 1998 un esdeveniment històric: la visita del Papa Joan Pau II. Una visita que trencava l’aïllament internacional del règim castrista. D’altres fets van semblar marcar també un gir en la situació: es van normalitzar les relacions diplomàtiques amb Espanya i es va anunciar que la primavera del 1999 visitarien l’illa els reis Joan Carles i Sofia. També es va confirmar que l’octubre del 1999 se celebraria a l’Havana la IX Cimera Iberoamericana de Caps d’Estat.\nL’11 de gener, mentre tot Cuba es preparava per la visita de Joan Pau II, es van celebrar les tradicional eleccions monocolors per designar els 589 diputats de l’Assemblea Nacional i els governs de les 15 assemblees provincials, els candidats oficials de sempre. El règim va considerar els elevats nivells de participació (més del 95%) com una demostració del suport popular a la revolució.\nTres dies després de les eleccions, l’arquebisbe de l’Havana, Jaime Ortega, va comentar des de la televisió única, Cubavisión, la visita del Papa. Era la primera intervenció pública d’una autoritat catòlica cubana en 38 anys. El mateix dia, s’autoritzava a publicar al diari oficial Granma a publicar una salutació de Joan Pau II als cubans. Fidel Castro també va comparèixer a la televisió el 17 de gener per convocar el poble cubà a la missa que oficiaria el Papa el dia 25 a l’Havana, en el que havia de ser el primer acte religiós oficial de la història del règim.\nEl 21 de gener Joan Pau II va ser rebut a l’aeroport de l’Havana pel líder cubà que, vestit de civil i amb la barba retallada, va fer un discurs de benvinguda on denunciava “l’asfíxia econòmica” imposada pels Estats Units i comparava els màrtirs de l’Església amb els de la revolució cubana. Per la seva banda, Joan Pau II va recordar als cubans el deure que tenien de “ser protagonistes de la seva pròpia història personal i nacional” i els va demanar que no tinguessin “por d’obrir el seu cor a Crist”, assenyalant que “la revolució de Crist significa la revolució de l’amor, mentre que l’altra és la revolució de l’odi, la venjança i les víctimes”.\nEn els dies que van seguir, el Papa va entrevistar-se amb Fidel Castro al Palau de la Revolució, va visitar el monument al pare Félix Varela a Camagüey i va celebrar una missa davant 200.000 persones a la plaça d’Antonio Maceo de Santiago de Cuba el dissabte 24. Durant l’acte, concelebrat amb l’arquebisbe Pedro Meurice, va ser coronada la patrona de l’illa, la Mare de Déu de la Caridad del Cobre, i va demanar la reunificació del poble cubà dispers pel món i el reconeixement dels drets humans i la justícia social a Cuba. Finalment, el diumenge 25 va retornar cap a Roma després d’haver fet una Missa de l’Àngelus a la Plaça de la Revolució de l’Havana davant mig milió de persones, d’haver celebrat una conferència de bisbes catòlics i d’haver-se acomiadat públicament del líder cubà, a qui acompanyava el premi Nobel Gabriel García Márquez. Aquell dia, Joan Pau II va tenir paraules contra el “capitalisme salvatge” alhora que demanava l’alliberament de 600 presos polítics i la fi de “confrontacions inútils” entre cubans, per acabar dient que “Cuba s’ha d’obrir al món i el món s’ha d’obrir a Cuba.”\nSegons van destacar molts analistes, la visita de Joan Pau II havia inaugurat una mena de transició a la cubana fonamentada en la necessitat “de construir una aliança estratègica entre cristians i revolucionaris a Llatinoamèrica”, manifestada el 1980 per líder cubà, amb motiu de la seva visita a Nicaragua, i en el suport explícit que el IV Congrés del Partit Comunista del 1991 va donar a la Teologia de l’Alliberament, canviant aquell mateix any la constitució cubana que ja no definia l’estat cubà com a “ateu” sinó com a “laic”.\nDes del punt de vista del Vaticà, l’oportunitat oferta per Castro li permetia penetrar en la societat cubana, on el nombre de catòlics havia passat dels 350.000 del 1987 als 500.000 del 1995. El secretari d’estat del Vaticà, Angelo Sodano, va qualificar de molt positiva la visita del pontífex a l’illa i va expressar clarament la seva impressió que “Cuba pot estar a les portes d’una transformació pacífica”.\nEl 12 de febrer, Alejandro González, portaveu del ministeri d’Afers estrangers de Cuba, va anunciar la decisió del govern cubà de posar en llibertat més de 200 presos, responent a la petició de clemència feta per Joan Pau II, mentre el diari Granma aclaria que el nombre d’alliberats superaria els 300, entre polítics i comuns.\nUna altra conseqüència, indirecta, de la visita papal a Cuba va arribar el 20 de març quan la secretària d’estat nord-americana, Madaleine Albright, va anunciar la flexibilització de les sancions econòmiques contra Cuba imposades pel seu país el 24 de febrer de 1996. Les primeres mesures serien l’establiment de vols directes entre ambdós països, la possibilitat que els cubans exiliats poguessin enviar fins a 1.200 dòlars anuals als seus familiars de Cuba i l’acceleració de llicències per fer arribar material mèdic a l’illa i hauria de culminar amb una autorització expressa del Congrés dels Estats Units a l’enviament d’ajuts humanitaris a l’illa.\nTambé les relacions entre Cuba i Espanya van tendir a normalitzar-se. El 2 d’abril, el Consell de Ministres espanyol va nomenar Eduard Junco Bonet -anteriorment titular de les ambaixades a Ucraïna i Zaire-, nou ambaixador d’Espanya a Cuba, just quan es complien 500 dies de la vacant. Quatre dies més tard, es van reunir al Palau de la Moncloa el president del govern espanyol, José María Aznar, i el cap de la diplomàcia cubana, Roberto Robaina, amb la intenció manifesta de refer relacions al més alt nivell, programant pel mes de juny l’anada a l’illa d’un representant del govern espanyol, responsabilitat que va recaure en el ministre d’Indústria, Josep Piqué, qui el 22 de juny va presidir una delegació comercial amb la missió de reinstaurar les inversions espanyoles en els sectors turístics, alimentaris i energètics i mantenir Espanya en la seva condició de primer soci comercial de Cuba, davant de Mèxic i Canadà, que tenien el lideratge en quan a inversions a l’illa.\nEl 17 d’octubre, durant la vuitena Cimera Iberoamericana celebrada a la ciutat portuguesa de Porto, el president del Govern espanyol, José María Aznar, i el líder cubà Fidel Castro van protagonitzar una reunió de 50 minuts i es van tornar a reunir al Palau de la Moncloa de Madrid tres dies després, un cop finalitzada la cimera. Els dos dirigents van acordar treballar en la millora de les relacions “en un ambient de discreció” entre ambdós països i van expressar el seu desig que els Reis d’Espanya visitessin Cuba l’any següent.\nTotes aquestes declaracions es van concretar amb la visita a Cuba del ministre espanyol d’Exteriors, Abel Matutes, que va realitzar-se del 10 al 13 de novembre i que va servir per normalitzar definitivament les relacions entre Espanya i Cuba, per aparaular definitivament la visita dels reis d’Espanya al país la primavera vinent i per oferir garanties al règim castrista que la Unió Europea estudiaria les possibilitats d’ingrés de Cuba en el grup de països de l’ACP amb qui l’UE tenia signat un conveni de cooperació (acord de Lomé). En relació en aquesta darrera qüestió, Matutes, però, va recalcar la necessitat que Cuba encetés alguna mena de transició, per supera la “clàusula democràtica” que la UE exigia a tots els països que volguessin integrar-s’hi.\nDurant la visita a Cuba, Matutes es va entrevistar també amb una representació de la dissidència moderada per tractar de les possibles alternatives al règim. A la reunió hi van ser presents quatre membres del Grup de Suport a la Dissidència Interna, tots ells amb acusacions de sedició pendents de jutjar (Vladimiro Roca, Marta Beatriz Roque, Félix Bonne i René Gómez Manzano) i alguns dels dissidents que s’havien beneficiat de l’indult de febrer, com Gustavo Arcos, president del Comitè Cubà Pro Drets Humans, i Leonel Morejón, del Concili Cubà, acompanyats del socialdemòcrata Elizardo Sánchez i del democristià Oswaldo Payà.\nSis dies més tard de la marxa del ministre espanyol, el govern nord-americà va fer la promesa d’estudiar el projecte presentat per congressistes republicans per crear una comissió nacional que analitzés les relacions Estats Units-Cuba, reobrint, per primer cop en 35 anys, el debat sobre l’embargament decretat pel president John Fitzgerald Kennedy.\nTots aquests canvis en les relacions internacionals no van fer minvar, però, el nombre de balseros que intentaven fugir de l’illa, que entre els mesos de juny, juliol i agost de 1998 va superar de llarg els 500 casos registrats durant la crisi del 1994, superant àmpliament registrats llavors.\nUna altra nota negativa pel castrisme van ser les denúncies per genocidi i violacions dels drets humans interposades davant l’Audiència Nacional espanyola contra Fidel Castro per la Fundació Cubano-Americana del desaparegut Jorge Mas Canosa, seguint la via oberta pel jutge espanyol Baltasar Garzón contra el general Augusto Pinochet. La denúncia va ser desestimada el 19 de novembre de 1998.


Trump assegura que no té «pressa» per tancar un acord comercial amb la Xina - Diari de Girona\nTrump assegura que no té «pressa» per tancar un acord comercial amb la Xina\nEntra en vigor l'augment dels aranzels dels EUA als productes xinesos per valor de 177.846 milions d'euros\nTrump assegura que no té «pressa» per tancar un acord comercial amb la Xina Diari de Girona\nEl president dels Estats Units, Donald Trump, va assegurar que no té «pressa» per tancar un acord comercial amb la Xina, després que ahir entrés en vigor l'augment dels aranzels del 10% al 25% a 177.846 milions d'euros en importacions de productes xinesos. «Les converses amb la Xina segueixen d'una forma molt agradable. No hi ha cap necessitar d'afanyar-se, ja que la Xina està pagant uns aranzels del 25% als Estats Units per 250.000 milions de dòlars de béns i productes», va assenyalar el president nord-americà al seu perfil oficial de la xarxa social Twitter.\nEls aranzels elevats se sumen als que ja estaven aprovats sobre importacions per valor de 44.461 milions d'euros. «Aquests pagaments massius van directament al Tresor dels Estats Units i el procés per aprovar nous aranzels sobre els 325.000 milions de dòlars restants ja ha començat», va afegir.\nAixí mateix, Trump, que va quantificar els ingressos anuals per aranzels en més de 88.923 milions d'euros, va assegurar que generen «més riquesa per al país que un tracte comercial fenomenal de qualsevol tipus».\nEl Ministeri de Comerç de la Xina va afirmar que espera que els Estats Units puguin reunir-se amb la Xina per resoldre el problema a través de la cooperació i la consulta. El secretari del Tresor dels Estats Units, Steven Mnuchin, i el representant de Comerç dels Estats Units, Robert Lighthizer, han acordat continuar les converses comercials amb la Xina en les properes hores.


CASES DE PAGÈS: Can Quirze, a Sant Pere de Torelló – La Vall del Ges i el Bisaura\nCASES DE PAGÈS: Can Quirze,…\nAquesta casota coneguda com a Can Quirze, es trobava al vessant solell del Clot d’en Ruflà, pocs metres més avall d’aquesta, en unes petites feixes que abans devien arribar fins a tocar del torrent que baixa de la font de La Canal.\nCom Can Ruflà, el casal de Can Quirze estava construït en un petit estrep d’una de les carenes rocoses que baixen fins al torrent. És un terreny molt inclinat, on s’hi feren moltes feixes, que el bosc ja fa molts anys que ha tornat a poblar.\nAntigament tot el Clot d’en Ruflà estava desforestat, tal i com ens explica en Joan Solà, que havia estat masover de La Coma del Coll i que havia voltat molt per aquests verals. Totes les feixes que hi havia entre les cases de Llomaners, Ruflà i Can Quirze, eren perfectament visibles des del cim del Puig de les Àligues. Avui en canvi, enmig d’una bona fageda, aquestes cases costen de trobar si un no està avesat a voltar per mig del bosc, ja que no es possible veure-les des de lluny.\nAllí s’hi veuen encara restes dels murs del que un dia fou la casa, que carreguen sobre la mateixa roca natural, amb algun tros de teula i enderroc, ja molt cobert per la vegetació, i amb un mur d’anivellament que aguanta el petit planell que tenia la casa al seu devant.\nJust per darrera la casa, hi passa el camí que va des de Can Barraca, a baix la carretera de Sant Bartomeu, fins a Can Ruflà. És un camí antic, ben traçat i força desconegut, que només solen transitar els caçadors, i que va recorrent tota aquesta vessant de la muntanya, enllaçant més amunt amb el que puja cap al Collet de La Font de La Canal.\nPreviousPrevious post:CASES DE PAGÈS: Can Magí, a Sant Pere de TorellóNextNext post:ESGLÉSIES I ERMITES: Sant Bartomeu de Covildases, a Vidrà\ngener 5, 2004


El tradicional fabricant de maons que subministra a Hampton Court: "És com una massa amassant" - arquitecturanone\nPrincipal arquitecturaEl tradicional fabricant de maons que subministra a Hampton Court: "És com una massa amassant"\nA Gran Bretanya només queda una empresa que produeix maons fabricats a mà, i entre els seus clients hi ha gust de Hampton Court. Tessa Waugh va parlar amb els senyors de l’HG Matthews.\nL’HG Matthews, de gestió familiar, és l’única empresa de Gran Bretanya que encara produeix maons tradicionals artesanals en un forn de llenya. Amb seu a Chiltern Hills, el centre històric de la fabricació de maons, la companyia utilitza argila de les seves pròpies terres de conreu per produir uns 12.000 maons orientats a màquina i 8.000 maons orientats a la mà al dia, en diverses mides mètriques o imperials.\nA més, alguns maons estan fets a mida per a edificis històrics, com Hampton Court Palace i, més recentment, reparacions de xemeneies i parapets a The Vyne de Hampshire.\n"Utilitzem argila rica en ferro, que pot produir un ampli espectre de colors: vermells rics, taronges silenciades, mauves i marrons profunds, segons la temperatura i la posició dins del forn", explica l'artista artesà Andrew Hales, les descripcions evocadores de les quals els maons semblen objectes de bellesa.\nEl mètode d’elaboració d’ells es manté sense canvis des de la fundació de l’empresa el 1923, amb l’argila passant per diversos processos abans d’arribar a la banqueta del maçoner.\nLa formació del maó requereix una qüestió de segons, tal i com ho demostra John Lisley en la fotografia següent.\nJohn Lisley fent maons © Richard Cannon / Country Life Picture Library\n"És com una massa amassada", explica el senyor Hales.\n"El fabricant llença un graó d'argila sobre el banc de sorra, després s'enrotlla ràpidament i el fa girar abans d'agafar-lo entre les palmes, llençar-lo cap avall al motlle de sabat i eliminar l'excés amb un cop de fusta".\nObteniu més informació al lloc web de l’empresa, www.hgmatthews.com, o consulteu més artesans britànics a www.heritagecrafts.org.uk.\nCopyright arquitectura: El tradicional fabricant de maons que subministra a Hampton Court: "És com una massa amassant" - arquitecturanone